മലങ്കൂളൻ

വയൽക്കോതിക്കത്രികയോടും വെള്ളക്കറുപ്പൻ കത്രികയോടും രൂപസാദ്രശ്യമുള്ള ഒരു ശരപ്പക്ഷിയാണ് മലങ്കൂളൻ  (ഇംഗ്ലീഷ്: Common swift, ശാസ്ത്രനാമം: Apus apus). 

Apus എന്ന ലത്തീൻ പദം പാദമില്ലാത്ത എന്ന അർത്ഥത്തിലാണ് ഇവിടെ ഉപയോഗിച്ചിരിക്കുന്നത്. ഇവയുടെ നന്നേ ചെറിയ കാലുകൾ ഉപയോഗിച്ചു തൂങ്ങിക്കിടക്കുകയല്ലാതെ നിവർന്നിരിക്കാൻ ബുദ്ധിമുട്ടാണ്. 

ഇവ ഒരിക്കലും നിലത്തിരിക്കാൻ താല്പര്യം കാണിക്കാറില്ല. കൂടുകൂട്ടുന്നതൊഴിച്ചാൽ ജീവിതത്തിന്റെ മറ്റെല്ലാ ഭാഗവും ഇവ വായുവിൽത്തന്നെ ചെലവഴിക്കുന്നു. കീടങ്ങളെ ഭക്ഷണമാകുന്നതും വെള്ളംകുടിക്കുന്നതും ഇണചേരുന്നതും ഉറങ്ങുന്നതുമെല്ലാം പറന്നുകൊണ്ടുതന്നെയാണ്. ഇണചേരാത്ത സമയത്ത് പത്തുമാസംവരെ ഇവ തുടർച്ചയായി നിർത്താതെ പറക്കുന്നതായി കണ്ടെത്തിയിട്ടുണ്ട്.  

അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:ശരപ്പക്ഷികൾ